पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान वरिष्ठ शिक्षक संघ रेस्टा ने शिक्षामंत्री व माध्यमिक शिक्षा निदेशक को पत्र लिखकर मांग की है कि बिना वैक्सीनेशन किसी भी शिक्षक की ड्यूटी नहीं लगाए। राज्य सरकार ने चिकित्सा विभाग, पुलिस विभाग, संविदाकर्मी एवं मानदेय कर्मचारी को फ्रंट लाइन वर्कर मानते हुए उन सबका वैक्सीनशन करवा दिया है। जबकि माध्यमिक शिक्षा विभाग में कार्यरत 45 से कम उम्र के किसी भी शिक्षक का वैक्सीनशन नहीं किया गया है। इसके बावजूद प्रशासनिक अधिकारी लगातार कोरोना की ड्यूटियां लगा रहे हैं। कुछ प्रशासनिक अधिकारियों ने तो काेरोना मरीजों के वार्ड में ऑक्सिजन सिलेंडर की व्यवस्था व देखभाल तक की जिम्मेदारी देकर शिक्षकों की बिना वैक्सीनशन व बिना सुरक्षा उपकरणों के जान जोखिम में डालते हुए ड्यूटियां लगा दी है।
संक्रमितों के संपर्क में आने से शिक्षक भी संक्रमित हुए हैं। राजस्थान वरिष्ठ शिक्षक संघ रेस्टा के जिलाध्यक्ष लोकेश शाक्यवाल ने बताया कि राज्य सरकार की ओर से जिन कार्मिकों का वैक्सिनेशन किया है उनकी ही ड्यूटी लगाई जाए। रेस्टा के प्रदेशाध्यक्ष भैरुराम चौधरी ने कहा कि बिना वैक्सीनेशन किसी भी वरिष्ठ शिक्षक की कोरोनो में ड्यूटी नहीं लगाई जाए। यदि ड्यूटी लगाई जाती है तो वरिष्ठ शिक्षक उसका बहिष्कार करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn